יונה בנדמן

יונה בנדמן (6 ביוני 1933 – 1 בספטמבר 2007) היה ראש ענף 6 (ענף מצרים) במחלקת המחקר של אגף המודיעין של צה"ל בתקופה שקדמה למלחמת יום הכיפורים. בנדמן נחשב לגורם מרכזי בכישלון של אגף המודיעין לתת התרעה על המלחמה הקרבה.

==ביוגרפיה==
לקט המודיעין שכתב ב-5 באוקטובר יונה בנדמן באמ"ן, יום לפני מלחמת יום הכיפורים, ובו הסימנים המעידים על מלחמה. ללקט זה הוסיף בנדמן את סעיף 40, שבו קבע כי למלחמה סבירות נמוכה
יונה בנדמן נולד בברלין, ועלה ב-1934 עם הוריו לארץ ישראל. למד בבית הספר "תיכון חדש", היה חבר בנוער העובד ויצא במסגרת זו להכשרת הנח"ל במעגן מיכאל. התגייס לנח"ל, עבר קורס סיירים והצטרף ליחידה 101 בה שירת עד פירוקה. ב-1954 סיים קורס קצינים והוצב במודיעין פיקוד הדרום. במלחמת סיני היה קצין מודיעין באוגדה 38. למד מדע המדינה ולימודי המזרח התיכון באוניברסיטה העברית בירושלים. בתום לימודיו עבר קורס קציני מודיעין והוצב במחלקת המחקר, שם התמחה בתחום מצרים. לאחר מלחמת ששת הימים עסק בחקירת שבויים מצריים. בנוסף היה בוגר של קורס דו-שנתי בהיסטוריה צבאית באוניברסיטת תל אביב.<ref></ref>

בקיץ 1972 מונה לראש ענף מצרים במחלקת המחקר ("ענף 6"), בדרגת סגן-אלוף, ונמנה עם מטפחיה של התפיסה שזכתה לכינוי "הקונספציה", לפיה מצרים לא תפתח במלחמה נגד ישראל לפני שתשיג מערכות נשק מסוימות לצורך השגת איזון אסטרטגי עם ישראל, ואילו סוריה לא תצא למערכה ללא מצרים. חרף סימנים רבים שהעידו על כוונתה של מצרים לצאת למלחמה דבק באמונה כי אין פניה למלחמה. בדעה זו החזיקו גם מפקדיו, רמ"ח מחקר, תא"ל אריה שלו, וראש אמ"ן, האלוף אלי זעירא. ביום השני למלחמה הגיש בנדמן את התפטרותו לזעירא, אך זה דחה אותה. למחרת, ה-9 באוקטובר, הוחלף על ידי זיזי קניאזר, שהיה ראש ענף 2, ירדן.

בנדמן העיד בפני ועדת אגרנט, ובין השאר סיפר על לקט המודיעין שכתב ב-5 באוקטובר, ובו הסימנים המעידים על מלחמה. ללקט זה הוסיף בנדמן את סעיף 40, שבו קבע כי למלחמה סבירות נמוכה. בעניין זה ציין: "את הגרסה הראשונה של הלקט הזה אני כתבתי בלא סעיף 40, ואני הרגשתי לפני כתיבתו שאני צריך ללכת להוסיף את זה... הרגשתי שאם אני לא אומר את סעיף 40, אני לא ממלא את חובתי". הוועדה קבעה שאין להעסיק את בנדמן בתפקיד הקשור בהערכה מודיעינית. הוא עבר למחלקת היסטוריה, שם כתב מאמרים תחת שם העט "אבי שי" (שם זה פורסם רק בשנת 2000). החל משנות השמונים פרסם מאמרים תחת שמו.

השתחרר מצה"ל בדרגת סא"ל.

כתב ספר בשם "מתי מפנים את ירושלים? - העימות בין הדרג הצבאי לנציב העליון בסוגיית הפינוי מירושלים", שיצא לאור בשנת 2004 בהוצאת משרד הביטחון – ההוצאה לאור. הספר מתאר את המחלוקת שהייתה בשנת 1948 בצמרת הבריטית בשאלה מתי לפנות את ירושלים.

==מאמרים וספרים==
===ספרים===
* מתי מפנים את ירושלים? העימות בין הדרג הצבאי לנציב העליון בסוגיית הפינוי מירושלים, הוצאת משרד הביטחון – ההוצאה לאור, 2004

===מחקרים===
* [https://archive.kippur-center.org/research/ban-egypt-army-r.pdf מלחמת יום הכיפורים - מצרים - מטרות המלחמה ותוכנית המתקפה], אג"מ-מה"ד-היסטוריה, 1981

===מאמרים===
* [https://www.idf.il/media/48362/אבי-שי-מצרים-לקראת-מלחמת-יוהכ-מערכות-250.pdf מצרים לקראת מלחמת יום הכיפורים: מטרות המלחמה ותוכנית המתקפה], מערכות 250 (1976), עמ' 15–38
* [https://web.archive.org/web/20200222224130if_/http://maarachot.idf.il/PDF/FILES/6/108716.pdf ראיית מלחמת יום הכיפורים בעיני המצרים], מערכות 245, (1975), עמ' 29–39
* 
* (עם ישי קורדובה), [https://www.idf.il/media/48393/קורדובה-ואבי-שי-האיום-הגרעיני-הסובייטי-מערכות-266.pdf האיום הגרעיני הסובייטי בשלהי מלחמת יוה"כ], מערכות 266, עמ' 37–42
* (עם ישי קורדובה), [https://www.idf.il/media/48394/קורדובה-ובנדמן-המאמץ-האמריקאי-להפסקת-אש-מערכות-289.pdf המאמץ האמריקאי להפסקת אש בשבוע הראשון למלחמת יוה"כ], מערכות 289
* [https://www.idf.il/media/48389/יונה-בנדמן-ארמיה-3-חוצה-את-תעלת-סואץ-מערכות-296.pdf ארמייה 3 חוצה את תעלת סואץ], מערכות 296
* [https://www.idf.il/media/48390/יונה-בנדמן-הלגיון-הערבי-לקראת-מלחמת-העצמאות-מערכות-295.pdf הלגיון הערבי לקראת מלחמת העצמאות], מערכות 295
* 
* [http://bookreader.nli.org.il/NliBookViewer/?is_rtl=true&ie_pid=IE43891202&_gl=1*1056xa4*_ga*MTkwNTkxODM2MS4xNTkwODQxODMw*_ga_8P5PPG5E6Z*MTYxODA3MjI3Mi4zNi4xLjE2MTgwNzIyODcuNDU.&_ga=2.196576110.312062439.1618072273-1905918361.1590841830#page/n304/mode/2up צפת בחודשים נובמבר 1947 - מאי 1948, על־פי מסמכים בריטיים ואחרים], בתוך: אסנת שירן (עורכת), מלחמה בת 60, כרך ח - עלי זית וחרב, 2008, עמודים 303–343

== קישורים חיצוניים ==
* 
* 
* [https://archive.kippur-center.org/agranat-commission-testimonies/73-383-1975-YonaBentzion.pdf עדות סא"ל יונה בנדמן - ראש ענף 6 מטכ"ל אמ"ן], באתר המרכז למלחמת יום הכיפורים
* 

== הערות שוליים ==

קטגוריה:לוחמי יחידה 101
קטגוריה:חיילי חיל המודיעין במלחמת יום הכיפורים
קטגוריה:אנשי העלייה החמישית
קטגוריה:בוגרי תיכון חדש
קטגוריה:חיילי חיל המודיעין במלחמת סיני
קטגוריה:חיילי חיל המודיעין במלחמת ששת הימים
קטגוריה:ישראלים שנולדו ב-1933
קטגוריה:ישראלים שנפטרו ב-2007